Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nafarroako Ospitaleguneko Oftalmologiako eta Neuro-Oftalmologiako itxarote-zerrendei buruzko galdera, Domingo González Martínez jaunak aurkeztua.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilari Santos Indurainek urriaren 8an, 09:15ean, eginen den Osasun Batzordean ahoz erantzun dezan:

Nafarroako Ospitaleguneko Oftalmologiako eta Neuro-Oftalmologiako itxarote-zerrendek hilabeteak daramatzate handitzen. Hori dela-eta, honako galdera hau egiten dugu:

• Zenbat pertsona dago une honetan bi espezialitate horietako itxarote-zerrendetan, zenbat denbora itxaron behar dute eta zenbat pertsonak gainditu du 6 hilabeteko epea?

Iruñean, 2019ko urriaren 1ean

Foru parlamentaria: Txomin González Martínez